Document ID: /roh_data/filtered/fineweb-2-filterrobots_roh.jsonl.gz/29571

En il plant argumentescha TransCanada che la refusa da terminar la pipeline na saja betg giustifitgada tenor la cunvegna da comerzi liber nordamericana, Nafta.
La pipeline Keystone XL avess gì da transportar ieli criv davent dal stadi canadais Alberta entras ils Stadis Unids enfin las raffinarias texanas sper il Golf da Mexico.
Il president american Barack Obama aveva decidì il november passà ch'il plan na saja betg en interess dals Stadis Unids e quai pervi da dubis davart la protecziun dal clima. Obama revegn uschia ad in project ch’el aveva gia tematisà en ses cumbat electoral l’onn 2012.
RR novitads 06:00